kardosdrur/scandi-wiki huggingface dataset:
More Music

More Music er en serie af opsamlingsalbum udgivet af Universal Music, Sony Music, og disco:wax.

More Summer

Christmas-serie 

Serien hed tidligere Absolute Christmas (1996–2001, 2006) og NOW Christmas (2002–05, 2007–12).
I årene 2010, 2011, og 2012 udkom både More Christmas og NOW Christmas, dog var det kun NOW Christmas der havde det karakteristiske blå snelandskab på coveret.

Andre
More Fitness (2013)

Kilder 

Opsamlingsalbum
Foix (flertydig)

Foix har flere betydninger:
 Foix er en fransk by i departementet Ariège
 Grevskabet Foix var et middelalderligt len i området omkring byen Foix
 Foix (flod) er en flod i Catalonien
Queiq floden

Queiq () er en flod, der løber gennem Syrien og Tyrkiet. I antikken blev den kaldt Βήλος (Bélos) på græsk og Belus på latin. Den løber fra det sydøstlige Tyrkiea, hvorfra den løber sydover gennem Syriens største by Aleppo før den tørrer ud på de frugtbare sletter syd for byen. Queiqdalen var vigtig, da de første landbrug udviklede sig i Den frugtbare halvmåne. Den har været bosat i flere årtusinder og der er gjort oldtidsfund med blandt andet lerkar i dalen.I 1960-erne tørlagdes dele af floden i Syrien på grund af afvandingsprojekter på den tyrkiske side af grænsen, hvorfor syrerne måtte lede vand fra Eufrat til den tørlagte landbrugsjord.

Noter 

Vandløb i Tyrkiet
Syrien
Sleiman

Sleiman Nejim (født 1982 i Libanon) er en dansk rapper og tidligere bandemedlem fra den københavnske bande Bloodz. Han er opvokset i bydelen Hundige på Vestegnen. Som bandemedlem har han fået flere fængseldomme og blev i 2007 skudt under en bandekonflikt.

Diskografi

EP'er 
 "Bomaye" (2016)

Singler 
 "Bomaye" (featuring Livid og Mellemfingamuzik) (2016)
 "Fundament" (featuring Gilli og Young) (2016)
 "For Evigt Ung" (2016)
 "Don Diego" (2017)
 "Camouflage" (featuring Carmon og Fouli) (2017)
 "Sicario"(2017)
 "Laila" (2017) 
 "Dunya" (featuring Q) (2018)

Kildehenvisninger

Referencer

Litteratur

Eksterne henvisninger 
 
 

Rappere fra Danmark
Reef Bay

Reef Bay er en bugt ved og et område på Sankt Jan på de Amerikanske Jomfruøer (tidligere Dansk Vestindien). En stor del af området indgår i Virgin Islands National Park. Den beboede del af området ligger langs vestsiden af bugten i nærheden af Fish Bay. Reef Bay Sukkermølle ligger midt i Reef Bay i et område kaldet Genti Bay. Den godt 4 km lange Reef Bay Trail, som holdes ved lige af National Park Service, er en cykelrute, der løber gennem områder fra Centerline Road til Genti Bay.

De amerikanske jomfruøer
Dansk Vestindien
Henrik Becker-Christensen

Henrik Becker-Christensen (født 11. februar 1950 i Vejle) er en dansk historiker, der 1998-2017 var dansk generalkonsul i Flensborg.
Han er født og opvokset i et lægehjem i Vejle og blev cand.phil. fra Aarhus Universitet i 1974, mag.art. i historie i 1977, ligeledes fra Aarhus Universitet og dr.phil. fra Odense Universitet i 1990.
Fra 1976 til 1998 var Henrik Becker-Christensen ansat ved det daværende Institut for Grænseregionsforskning i Aabenraa, og var fra 1992 til 1998 instituttets direktør. Henrik Becker-Christensen er blandt andet kendt for sin forskning om grænselandets problemer og historie.
Becker-Christensen blev 1998 udnævnt til dansk generalkonsul i Flensborg efter H.P. Clausen.

Litteratur 
 Det tyske mindretal i Nordslesvig 1920-1932. Institut for Grænseregionsforskning 1990
 Henrik Becker-Christensen: Byen ved grænsen. Tønder 1920-1970. Institut for Grænseregionsforskning, 1993. 349 sider : ill.

Eksterne henvisninger og kilder 
 www.graenseforeningen.dk
 www.dr.dk/nyheder
 www.fla.de

Referencer 

Historikere fra Danmark
Konsuler fra Danmark
Personer i Kraks Blå Bog
Danskere i 1900-tallet
Danskere i 2000-tallet
Personer fra Vejle
Riddere af 1. grad af Dannebrog
Hassel Island

Hassel Island er en lille ø, der er en del af de Amerikanske Jomfruøer og ligger ud for havnen i Charlotte Amalie på Sankt Thomas. Øen er omkring 550.000 m² stor og har engang været en halvø på Sankt Thomas. Den fik navnet, mens øgruppen var dansk koloni, og øen indgik i familien Hassels gods. Danskerne gravede den kanal, der gjorde halvøen til en ø i 1860 for at lette adgangen for skibe til havnen i Charlotte Amalie.

Øen (halvøen) var besat af briterne under Napoleonskrigene, og de opførte i den periode (omkring 1802) flere befæstninger. Ruinerne af Fort Willoughby er blandt de synlige tegn på dette. I 1840'erne anlagde Sankt Thomas Jernbaneselskab et spor ud i vandet fra øen, Creque Marine Railway, til at få skibe op i tørdok trukket af et damplokomotiv. Den antages at være den ældste af den type konstruktion på den vestlige halvkugle. Sporene ligger stadig på stedet.

Nu er øen i privat eje, og der bor ganske få mennesker der.

Dansk Vestindien
Al-Halawiyah Madrassa

Al-Halawiyah Madrassa () er et madrassa-kompleks, der ligger i al-Jalloum-kvarteret i  Aleppos gamle bydel i Syrien. Det er bygget i 1124 på stedet, hvor Aleppos store byzantinske Sankt Helena-Katedral fra det 5. århundrede stod, og hvor der ifølge traditionen engang var et romersk tempel. Kejserinde Helena, mor til Konstantin den Store, byggede en stor Byzantinsk domkirke her. Da korsfarerne havde plyndret området, gik byens øvrighed i gang med at ændre katedralen til en moske i 1123 i Balak: "Ibn Bahram Ibn Ourtoq's regeringstid. I 1149 ændrede Nur al-Din bygningen til en madrassa, en Islamisk-religiøs skole for tilhængere af Hanafi Madh'hab.
Dele af det 5. århundredes kristne konstruktion blev omdannet til en Islamisk skole. Denne er også kendt for sin fine mihrab.

Galleri

Eksterne henvisninger 

Nedlagte kirker
Moskeer
Aleppo
Anja Hammerseng-Edin

Anja Hammerseng-Edin (født 5. februar 1983) er en norsk håndboldspiller, der til dagligt spiller i Larvik HK og tidligere har spillet for det norske landshold, fra 2006-2013. Hun afslutter sin aktive karriere i sommeren 2017.

Hun blev til EM i håndbold 2012 i Serbien kåret som Bedste spiller.

Personlige liv 

Edin begyndte at spille håndbold, da hun var 5 år gammel med sin mor som træner.

Hun er gift med håndboldspiller Gro Hammerseng, og de har en søn sammen, født den 2. februar 2012. Hammerseng og Edin blev gift den 3. august 2013. Parret både leg for den norske håndbold klub Larvik HK.
Hammerseng-Edin og hendes kone skrev en bog sammen med titlen "Anja + Gro = Mio", som blev offentliggjort i februar 2014.

Kilder

Eksterne henvisninger 

 
 Anja Hammerseng-Edins profil hos altomfotball.no 

Håndboldspillere fra Norge
Håndboldspillere fra Storhamar Håndball
Håndboldspillere fra Gjerpen Idrettsforening
Håndboldspillere fra Larvik HK
Kemalisme

Kemalisme (), også kendt som Atatürkisme () eller de Seks pile (), er statsideologien i Republikken Tyrkiet, og ideologien som Tyrkiet er grundlagt ud fra. Kemalisme blev defineret af Tyrkiets første præsident og landsfader Mustafa Kemal Atatürk, som grundlagde republikken i 1923, som følge af Osmannerrigets fald efter 1. verdenskrig. Ideologien bygger på seks grundlæggende principper; Republikanisme, nationalisme, sekularisme, populisme, etatisme og revolution, hvoraf mange af disse senere blev indført gennem Atatürks reformer.

Referencer 

Tyrkiets historie
Tyrkiets politik
Victoria af Sachsen-Coburg-Saalfeld

Prinsesse Marie Luise Victoria af Sachsen-Coburg-Saalfeld (født 17. august 1786 i Coburg, Tyskland død 16. marts 1861 i Frogmore House, Windsor) var gift med Prins Edvard Augustus, hertug af Kent og Strathearn og mor til dronning Victoria af Storbritannien.

Ernestinske linje af Huset Wettin
Kongelige fra Tyskland
Kongelige fra Storbritannien
Tyskere i 1800-tallet
Personer fra Coburg
Qustaki al-Himsi

Qustaki al-Himsi (arabisk:  / ALA-LC: Qusṭākī al-Ḥimṣī; 1858 - 1941) var en syrisk forfatter og digter fra Nahda-bevægelsen (den arabiske renæssance) og en prominent figur i arabisk litteratur i 1800- og 1900-tallet samt en af de første reformister af traditionel arabisk poesi. Med sin bog The researcher's source in the science of criticism betragtede al-Himsi sig selv som grundlægger af moderne litteraturkritik blandt arabiske lærde.

Se også 
 Al-Nahda
 Syrisk litteratur

Referencer 

Forfattere fra Syrien
Walter Viitala

Walter Viitala (født 9. januar 1992 i Helsinki) er en finsk fodboldmålmand, der siden januar 2017 har været på kontrakt hos den danske klub Viborg FF.

Historie 
Før starten af 2015-sæsonen skiftede Viitala fra FC Honka til IFK Mariehamn, hvor han den første sæson var reservemålmand for Otso Virtanen, og kun spillede i otte kampe. Da Virtanen året efter blev solgt til skotske Hibernian, blev Walter Viitala klubbens førstemålmand. I sæsonen 2016 spillede han 33 kampe i landets bedste liga, Veikkausliiga, hvor han holdt målet rent i 18 kampe. IFK Mariehamn blev i 2016 også finsk mester for første gang i klubbens historie.

Efter at Viitalas kontrakt udløb ved udgangen af 2016, skiftede han på en fri transfer til den danske superligaklub Viborg FF, på en kontrakt gældende til 30. juni 2019.

Viitala debuterede for Viborg FF den 8. april 2017 mod AaB.

Titler 
 Vinder af Veikkausliiga (2016)

Referencer

Eksterne henvisninger 
 Walther Viitala på danskfodbold.com
 Walter Viitalas profil på transfermarkt.co.uk

Personer fra Helsinki
Fodboldspillere fra Finland
Fodboldspillere fra FC Honka
Fodboldspillere fra IFK Mariehamn
Fodboldspillere fra Viborg FF
Cinnamon Bay Plantation

Cinnamon Bay Plantation er en omtrent 1,2 km2 stort landområde på den norlige kyst af Sankt Jan blandt de Amerikanske Jomfruøer, der ligger ud til Cinnamon Bay. Området er en del af Virgin Islands National Park og blev tilføjet den amerikanske liste kaldet National Register of Historic Places den 11. juli 1978. Arkæologiske udgravninger på området har vist, at det har været et ceremonielt sted for Taínos-kulturen, og der findes også historiske rester fra plantagens ruiner.

Referencer 

De amerikanske jomfruøer
Valg i 2015 af partileder for Labour (UK)

Valget af en ny partileder for Labour (UK)  fandt sted i maj – juni 2015.

Ved parlamentsvalget i Storbritannien den 7. maj 2015 led Labour et stort nederlag. Den 8. maj meddelte Ed Miliband, at han ville træde tilbage som partileder. Partiets næstformand Harriet Harman blev indsat som midlertidig partileder.

Urafstemningen om en ny leder af Labour 
Urafstemningen om posten som partileder startede den 14. august.  Den 12. september 2015 blev der offentliggjort, at Jeremy Corbyn havde fået 59,5 procent af stemmerne, og at han dermed var valgt som Labours leder. 

De resterende stemmer fordelte sig med 19,0 procent til Andy Burnham, 17,0 procent til Yvette Cooper og 4,5 procent til Liz Kendall.

Referencer 

Partiledere for Labour (UK)
Politiske valg i 2015
Khusruwiyah Moské

Khusraw Moské eller Khusruwiyah () var et moskekompleks i Aleppo, Syrien. Den lå sydøst for Aleppo Citadel. Moskeen blev bestilt af Khusraw [Hüsrev] Pasha, da han var guvernør i Aleppo under Sultan Suleiman 1.. Den blev tegnet af den kendte hofarkitekt Mimar Sinan.

Mosken blev næsten fuldstændigt ødelagt af de væbnede oprørere i Aleppo i sommeren 2014.

Referencer 

Aleppo
Moskeer
The Mission

The Mission kan henvise til:

Film 
 The Mission (film fra 1983), en film af Parviz Sayyad
 The Mission (film fra 1986), en film af Roland Joffé
 The Mission (film fra 1999), også kaldet Cheung fo af Johnnie To
 The Mission, den engelske titel til filmen Konys hær fra 1997

Musik 
 The Mission (soundtrack), album med Ennio Morricone musik til filmen fra 1986
 The Mission (band), et britisk gothic rock band dannet i 1986
 The Mission (Captain Jack album), 1996
 The Mission (Royal Hunt album), 2001
Valg i 2016 af partileder for Labour (UK)

Ved partiledervalget i Labour (UK) i juli – september 2016 blev Jeremy Corbyn genvalgt som Labours leder.

Folkeafstemningen om Brexit 
Ved folkeafstemningen om Storbritanniens EU-medlemskab (Brexit) den 23. juni 2016 var der stærkt delte meninger om Storbritanniens forbliven i EU. Dette gjaldt både i det største parti (De Konservative) og i det næststørste parti (Labour). 

Labours officielle linje var, at Storbritannien skulle forblive (remain) i EU. Mange i partiet deltog dog i kampagnen for en udtræden (leave). Efter folkeafstemningen blev partileder Jeremy Corbyn blev stærkt kritiseret intern i sit parti for at have ført en elendig kampagne for et forbliv i EU.

Mistillid til Corbyn 
Kritikken førte til, at flere Labour- politikere trådte ud af Corbyns skyggeregering. Blandt de udtrådte var Hilary Benn (skyggeudenrigsminister) og Charles Falconer, baron Falconer af Thoroton (skyggejustitsminister). Den 28. juni 2016 erklærede et flertal af Labours parlamentsmedlemmer (172 mod 40) deres mistillid til Corbyn. Det er dog Labours menige medlemmer og ikke parlamentsgruppen, der vælger partiets leder. Corbyn fik støtte blandt andet fra fagforeningsledere.

Urafstemning om posten som partileder 
Den 11. juli 2016 stillede Angela Eagle op som modkandidat til Jeremy Corbyn, og Owen Smith anmeldte sit kandidatur den 13. juli. Allerede den 19. juli trak Angela Eagle sig ud af valgkampen. 

Resultatet af urafstemningen blandt partiets medlemmer og støttere blev offentliggjort den 24. september 2016. Jeremy Corbyn blev genvalgt med 313.209 stemmer (61,8 procent), mens Owen Smith fik 193.229 stemmer (38.2 procent). 

Ved partiledervalget i 2015 havde Jeremy Corbyn fået 251.417stemmer (59,5 procent).

Referencer 

Partiledere for Labour (UK)
Politiske valg i 2016
Sten Scheibye

Sten Scheibye (født 3. oktober 1951) er en dansk erhvervsmand og tidligere formand for bestyrelserne i Novo Nordisk Fonden, Novo Holdings A/S, Industriens Fond, Rich. Müller Fonden, RMIG A/S, Healthcare DENMARK og Knud Højgaards Fond.

Han var administrerende direktør i Coloplast A/S fra 1995 til 2008, og har derudover været medlem af bestyrelsen i Novo Nordisk A/S fra 2003 og frem til 2013 (som formand fra 2006–2013).

Han har en ph.d. i organisk kemi fra Aarhus Universitet (1981), en kandidatgrad i fysik og kemi samme sted (1978) og en bachelorgrad (marketing) fra CBS (1983).

Baggrund 
Han er uddannet på Aarhus Universitet, hvorfra han har en cand.scient. i Kemi og Fysik fra 1978 og en lic.scient. i organisk kemi fra 1981. Samtidig med licentiatstudiet begyndte han på 1. del af en HD i Marketing, som han færdiggjorde på Copenhagen Business School i 1983.

Karrieren tog sin start i Leo Pharma, der dengang hed Løvens kemiske Fabrik. Scheibye havde adskillige stillinger i Leo Pharma igennem 12 år fra 1981 til 1993 - senest som koncerndirektør med ansvar for salg og markedsføring af lægemidler.

I 1993 blev han koncerndirektør for salg og marketing i Coloplast, indtil han to år efter, i 1995 blev selskabets administrerende direktør. Henover de næste 13 år, med Scheibye i spidsen, seksdoblede Coloplast sin omsætning, syvdoblede sit overskud og ottedoblede sin aktiekurs. I 2008 stoppede Scheibye, som administrerende direktør i Coloplast, hvorefter han har haft en række bestyrelsesposter.

Privat er han gift med fysioterapeut Annemette Scheibye Elbrønd. Sammen har parret to voksne børn og bor i Rungsted.

Aktive bestyrelsesposter 
 Novo Nordisk Fonden (2012 - 2018. Formand fra 2013)
 Novo Holdings A/S (2013 – 2018. Formand fra 2013)
 Industriens Fond (2008 – nu. Formand fra 2011) 
 Knud Højgaards Fond (2011- nu. Formand fra 2014)  
 Højgaard Ejendomme A/S (2014-nu. Formand fra 2014)
 Rich. Müller-Fonden (2011 – nu. Formand fra 2013)
 RMIG A/S (2011- nu. Formand fra 2013)
 Healthcare DENMARK (2015-nu. Formand fra 2015)

Kilder 

Erhvervsfolk fra Danmark
Personer i Kraks Blå Bog
Studenter fra Viborg Katedralskole
Alumni fra Aarhus Universitet
Zaponlak

Zaponlak er en hurtigttørrende transparent lak til metal. Den består af celluloid (nitrocellulose) opløst i acetone og amylacetat. Den er modstandsdygtig over for de fleste normalt brugte opløsningsmidler, og metaloverfladen fremstår ikke med noget ”lakeret” udseende.

Kilder og henvisninger  
 Side 43 i Vejledning i Metalfarvning – København 1925 / Th. Madsen

Lak
De Amerikanske Jomfruøers flag

De Amerikanske Jomfruøers flag blev taget i brug 17. maj 1921. Det består af en forenklet udgave af USA's store segl med et stort V og I (for Virgin Islands) på hver side. Ørnen holder en olivengren i den ene klo og tre pile i den anden. Disse pile repræsenterer øgruppens tre største øer, Sankt Croix, Sankt Thomas og Sankt Jan. I farvevalget repræsenterer ørnens gule farve forskellige forhold på øerne, herunder blomster, den grønne farve på olivengrenen repræsenterer øernes bakker, den blå farve repræsenterer vandet, og endelig repræsenterer den røde farve kærlighed.

Inden øerne blev amerikanske, var de en dansk koloni og brugte derfor det flag, Danmark almindeligvis brugte i deres kolonier med Dannebrog i øverste venstre hjørne på et ellers helt blå flag.

Jomfruøers flag, De Amerikanske
De amerikanske jomfruøer
Gruppen Union for Europa

Gruppen Union for Europa (UFE) var en konservativ politisk gruppe i Europa-Parlamentet. Gruppen eksisterede fra 1995 til 1999.
 
Parlamentsgruppen bestod af:
 Italien: Forza Italia med 25 medlemmer (indtil 15. juni 1998)
 Frankrig: Rassemblement pour la République (PPR) med 14 medlemmer 
 Irland: Fianna Fáil med 7 medlemmer
 Portugal: Centro Democrático e Social – Partido Popular med 3 medlemmer
 Grækenland: Politisk forår (Πολιτική Άνοιξη, Politiki Anixi) med 2 medlemmer

Grupper i Europa-Parlamentet
Søren Seirup

Søren Seirup (30. oktober 1944 - 16. februar 2017) var en dansk musiker, der var med til at præge den tidligere danske rockscene. Han spillede i syre-rockbandet Steppeulvene som bassist fra 1967 til 1970, hvor bandet stoppede. Forinden havde han i 1964 været med til at danne gruppen Beefeaters, som han forlod i marts 1966. Efter Steppeulvene spillede han i forskellige andre grupper som Hey Joe's Ballonrute. Senere blev Steppeulvene gendannet, dog uden forsangeren Eik Skaløe, der var død allerede i 1968.

Seirup led af en knoglesygdom og efter en fejlslagen operation levede han de sidste år af sit liv på plejehjem.

Referencer

Eksterne henvisninger 
 Kort biografi på steppeulvene.com

Bassister fra Danmark
Steppeulvene
Christina Wildbork

Christina Wildbork-Hansen (født 25. februar 1995) er en dansk håndboldspiller, der til dagligt spiller som venstre back i København Håndbold i Damehåndboldligaen.

Wildbork har tidligere spillet for Virum-Sorgenfri HK, København Håndbold, Ajax København, Silkeborg-Voel KFUM og ganske kortvarigt for den franske klub Le Havre AC.

Udover ligahåndbold, har hun også deltaget ved en EM- og VM-slutrunde i strandhåndbold.

Referencer

Eksterne henvisninger 

Håndboldspillere fra Danmark
Håndboldspillere fra Silkeborg-Voel KFUM
Håndboldspillere fra København Håndbold
Håndboldspillere fra Ajax København
Gulpen-Wittem

Gulpen-Wittem (; ) er en kommune beliggende i den sydlige provins Limburg i Nederlandene.

Kommunens areal er på 73,38 km², og indbyggertallet er på 17.070 pr. 1. april 2016.

Kernerne 
Gulpen-Wittem Kommunen består af følgende 10 landsbyer og 12 bebyggelser.

Eksterne henvisninger 

 Kommunens hjemmeside

Galleri 

 
Byer i Limburg
Kommuner i Limburg
Skt. Elias katedral i Aleppo

Skt. Elias Katedral (), er en græsk-katolsk (uneret maronitisk kirke) kirke i Aleppo, Syrien, som ligger i det kristne kvarter Jdeydeh. Den er navngivet efter profeten Elias. Kirken er bygget i 1873 på samme plads som en tidligere kirke. Den blev renoveret i 1914. Her blev cement anvendt som byggemateriale for første gang i Aleppos historie. Den blev opført med assistance fra belgiske eksperter. Foran indgangsporten er en statue af ærkebiskop Germanos Farhat (1670–1732) opført i 1932 til minde om 200-året for hans død.
I august 2012 blev katedralen lettere beskadiget under Slaget om Aleppo.

Galleri

Referencer

Eksterne links 
 Arch Net 

Kirker i Syrien
Aleppo
Horst aan de Maas

Horst aan de Maas (; ) er en kommune, beliggende i den sydlige provins Limburg i Nederlandene. Kommunens areal er på 191,92 km², og indbyggertallet er på 41.913 pr. 1. april 2016.

Kernerne 
Horst aan de Maas Kommunen består af følgende landsbyer og bebyggelser:
 Amèrica (Amerika)
 Broekhuizen (Brokeze)
 Grubbenvorst (Grevors)
 Griendtsveen (Griendsveen)
 Hegelsom (Haegelsem)
 Horst (Haors)
 Kronenberg (De Kroeënenberg)
 Lottum (Lottem)
 Melderslo (De Melderse)
 Meerlo (Mieëldere)
 Meterik (De Mieëterik)
 Evertsoord (De Pieël)
 Tienray (Tiendere)
 Broekhuizenvorst (Vaors)
 Sevenum (Zaerem)
 Swolgen (Zwolge)

Kendte bands 
 Rowwen Hèze, Limburgsk folk band fra Amèrica
 Heideroosjes, punk rock band fra Horst

Galleri

Eksterne henvisninger 

 Kommunens hjemmeside 

 
Byer i Limburg
Kommuner i Limburg
Sten Drewsen

Sten Drewsen (født 24. januar 1877 i København, død 11 januar 1943) var en dansk forfatter. Han var søn af Viggo Drewsen. 

Efter studentereksamen (1895) prøvede Drewsen forskellige studiegrene, indtil et treårs ophold i U.S.A. (1899-1902) lod ham bestemme sig for den litterære 
virksomhed. De litterære frugter af dette Amerikaophold er bøgerne Rødt eller Sort (1906) og De sorte Børn (1909), en frodig fantasis spind over virkelighedsoplevelser. Efter sin hjemkomst var Drewsen knyttet til forskellige dagblade og litterære foretagender som medarbejder eller redaktør (blandt andet Illustreret Tidende, Verden og Vi, Pressens Magasin).

Kilder

Eksterne henvisninger 
 Sten Drewsen på Dansk Forfatterleksikon

Journalister fra Danmark
Faglitterære forfattere fra Danmark
Dansksprogede forfattere fra Danmark
Sten
Amadis Jamyn

Amadis Jamyn (født 1530 i Chaource nær Troyes, død 1585 sammesteds) var en fransk digter. 

Han stod i nært forhold til Plejaden og var discipel af Ronsard. Hans oversættelse af Homer (1574) blev modtaget med stor begejstring og er også trods forskellige mangler et betydeligt arbejde; mindre interesse knytter der sig til hans egne poesier, der væsentlig består af sonetter, elegier og oder og ikke udmærker sig ved nogen originalitet; fremhæves bør dog Poème de la chasse og La libéralité, begge dedicerede til Karl IX, hvis sekretær han var.

Kilder 

  

Digtere fra Frankrig
Fransksprogede forfattere
Franskmænd i 1500-tallet
Francis Jammes

Francis Jammes (født 2. december 1868 i Tournay, Hautes-Pyrénées, død 1. november 1938 i Hasparren, Pyrénées-Atlantiques) var en fransk digter.

Jammes, der var af kreolsk herkomst, har udgivet digtsamlingerne Vers (1894), De l'Angelus de l'aube à l'Angelus du soir (1898), Le deuil des primevéres (1901), Le triomphe de la vie (1902), Clairières dans le ciel (1906), L'église habillée de feuilles (1906), Poèmes mesurés (1908) og Rayons de miel (1908). I metrisk og rytmisk henseende er Jamme en fornyer, der bryder med alle overleverede regler; en sjælden naturoprindelighed, en rørende inderlighed i følelsen, skønhedslængsel og erindringsvemod præger hans digte. På prosa har han udgivet La jeune fille nue (1899), Clara d'Ellébeuse, ou l'histoire d'une ancienne jeune fille (1899), Almaide d'Etremont, ou l'histoire d'une jeune fille passionnée (1901), Le roman du lièvre (1903), Pomme d'Anis, ou l'histoire d'une jeune fille infirme (1904), Pensée des jardins (1906) og flere. Af Jammes' senere digtsamlinger må særlig fremhæves Georgiques chrétiennes (1911), La Vierge et les Sonnets (1919), Les Quatrains (1923) og endelig den bedårende La France poétique (1926). Hans romaner præges stærkere og stærkere af hans baskiske hjemstavn. Le Cure d'Ozeron (1918), Cloches pour deux Mariages (1924), hvori han priser det kristelige offersind og den åndeliggjorte kærlighed mellem kønnene. Les Robinsons basques (1925) slutter rækken af hans hjemstavnsromaner, som har vundet et stort publikum for ham.

Kilder 

   
 

Digtere fra Frankrig
Romanforfattere fra Frankrig
Fransksprogede forfattere
Franskmænd i 1800-tallet
Franskmænd i 1900-tallet
Henri Cartier-Bresson

Henri Cartier-Bresson (født 22. august 1908 i Chanteloup-en-Brie, departement Seine-et-Marne, Frankrig; død 3. august 2004 i Montjustin, Provence) var en fransk fotograf.

Eksterne henvisninger 

Fotografer fra Frankrig

Franskmænd i 1900-tallet
Franskmænd i 2000-tallet